Final Destination 4

Final Destination 4 er en amerikansk skrekkfilm fra 2009.

Manus ble skrevet av Eric Bress, og regissør var David R. Ellis. Dette var den fjerde filmen i Final Destination-serien, og en oppfølger til Final Destination 3. Hovedrollene spilles av blant andre Shantel VanSanten og Mykelti Williamson. Den ble produsert av New Line Cinema. Filmen følger en gruppe mennesker som unngår å dø under en bilkonkurranse, men Døden følger etter dem og dreper dem en etter en.

Filmen fra Warner Bros. Pictures hadde premiere i USA den 28. august 2009. Den femte filmen i serien, Final Destination 5, hadde premiere i august 2011.

Handling 
Collegestudent Nick O'Bannon ser på et billøp sammen med kjæresten Lori Milligan og deres venner Hunt Wynorski og Janet Cunningham. Men Nick får en forutanelse om en alvorlig ulykke, og han tror at hele stadionet kommer til å kollapse fullstendig. Nick får panikk, og dermed blir det tumulter på tribunen. Flere mennesker forlater deretter stadionet, deriblant Lori, Hunt, Janet, bergingsbilsjåføren Carter Daniels, hans mor Samantha Lane, mekanikeren Andy Kewzer med sin kjæreste Nadia Monroy, samt sikkerhetsvakten George Lanter.

Rett etterpå blir Nadia halshugget av et løst dekk som flyr ut av stadion, og flere andre mennesker blir drept når stadion kollapser. Kort tid senere blir Samantha drept idet en stein blir slynget ut av en gressklipper og treffer henne i det hun er på vei ut av en skjønnhetssalong. Etter at lignende katastrofer har rammet flere av de overlevende, blir Nick overbevist om at Døden er etter dem igjen.

Dagen etter blir Andy og Hunt også drept. Fire dager senere ser Nick en nyhetssending der det opplyses at en annen tilskuer ved navn Jonathan Groves også kom seg unna da stadionet kollapset. Men Nick og George blir vitne til at Jonathan blir knust av et overfylt badekar som faller gjennom taket. Kort tid senere blir George overkjørt av en ambulanse, før Nick rekker å advare ham.

Skuespillere 
 Bobby Campo – Nick O'Bannon
 Shantel VanSanten – Lori Milligan
 Nick Zano – Hunt Wynorski
 Haley Webb – Janet Cunningham
 Mykelti Williamson – George Lanter
 Krista Allen – Samantha Lane
 Andrew Fiscella – Andy Kewzer
 Justin Welborn – Carter Daniels
 Stephanie Honoré – Nadia Monroy
 Lara Grice – Cynthia Daniels
 Jackson Walker – Jonathan Groves
 Phil Austin – Edward Lane
 William Aguillard – Daniel Lane
 Brendan Aguillard – Ryan Lane
 Tina Parker – Cheyenne
 Cecile Monteyne – Dee Dee

Referanser

Eksterne lenker 
 

Filmer fra 2009
Skrekkfilmer fra USA
Engelskspråklige filmer